உனக்கு நான் முதல் பிள்ளை....முதல் பிரசவம்... அதுவும் தலைபிரசவம்... அது உனக்கு முதல் அனுபவம்.. பண்ரூட்டி கடலூர்சாலையில் இருக்கும் இந்திரா நர்சி்ங் ஹோமில் நீ துடித்துக்கொண்டு இருக்கின்றாய்...சினிமா பட கணவன் போல மருத்துமனை காரிடரில் என் அப்பா கைபிசைந்து நடந்து கொண்டு இருக்கவேண்டும்... ஆனால் அப்பா அப்போது கடலூர் செல்லமயர் துணிக்கடையில் வாடிக்கையாளர்களுக்கு, புடவை ரகங்களை காட்டிக்கொண்டு இருக்கின்றார்...இப்படி ஒரு சின்சியர் சிகாமணியை பார்த்து இருக்கின்றாயா? என்று என்னிடம் அப்பாவை நக்கல் விட்டு இருக்கின்றாய்...